钦定古今图书集成/历象汇编/岁功典/第015卷 > 礼仪志
## 钦定古今图书集成/历象汇编/岁功典/第015卷 > 礼仪志

正月上丁，祠南郊。礼毕，次北郊、明堂、高庙、世祖庙，谓
之“五供。”五供毕，以次上陵。西都旧有上陵东都之仪，
百官、四姓、亲家、妇女、公主、诸王大夫、外国朝者、侍子、
郡国计吏会陵。昼漏上水，大鸿胪设九宾，随立寝殿
前。锺鸣，谒者治礼引客，群臣就位如仪。乘舆自东厢
下，太常导出，西向拜止。旋升阼阶，拜神坐，退坐东厢，
西向。侍中、尚书、陛者皆神坐后，公卿群臣谒神坐，太
官上食，太常乐奏《食举》，《文始》《五行》之舞。礼。乐阕，君臣
受赐。食毕，郡国上计吏以次前当神轩，占其郡谷价，
民所疾苦，欲神知其动静。孝子事亲尽礼，敬爱之心
也，周遍如礼。最后亲陵，遣计吏赐之带佩。

正月甲子，若丙子为吉日，可加元服，仪从冠礼。乘舆
初缁布进贤，次爵弁，次武弁，次《通天》。以据，皆于高祖
庙，如礼谒。王公以下，初加进贤而已。

正月天郊夕牲，“昼漏未尽十八刻初纳夜漏未尽八
刻初纳进熟献”，太祝送旋，皆就燎位，宰祝举火燔柴，
火然，天子再拜，兴，有司告事毕也。明堂、五郊、宗庙、太
社稷、六宗夕牲，“皆以昼漏十四刻初纳，夜漏未尽七
刻初纳进熟献”，送神还，有司告事毕。六宗燔燎，火大
然，有司告事毕。

正月，始耕，昼漏上水初纳，执事告祠先农。已享耕时，
有司请行事就耕位。天子、三公、九卿、诸侯、百官以次
耕力田种，各耰讫，有司告事毕。是月令曰：“郡国守相
皆劝民始耕如仪。诸行出入，皆鸣锺，皆作乐。其有灾
眚，有他故，若请雨止雨，皆不鸣锺，不作乐。”

### 说文